b'\n_START_ARTICLE_\nLeningradi tuumaelektrijaam\n_START_PARAGRAPH_\nLeningradi tuumaelektrijaam (vene \xd0\x9b\xd0\xb5\xd0\xbd\xd0\xb8\xd0\xbd\xd0\xb3\xd1\x80\xd0\xb0\xd0\xb4\xd1\x81\xd0\xba\xd0\xb0\xd1\x8f \xd0\x90\xd0\xad\xd0\xa1), eesti keeles tihti ka Sosnov\xc3\xb5i Bori tuumaelektrijaam, on tuumaelektrijaam Leningradi oblastis Sosnov\xc3\xb5i Boris Soome lahe \xc3\xa4\xc3\xa4res, 70 km Peterburist l\xc3\xa4\xc3\xa4nes._NEWLINE_See on Eestile k\xc3\xb5ige l\xc3\xa4hemal asuv tuumaelektrijaam. See asub linnulennult 70 km Narvast kirdes._NEWLINE_Jaamas on neli reaktorit, mis on sama t\xc3\xbc\xc3\xbcpi nagu T\xc5\xa1ornob\xc3\xb5li tuumaelektrijaama reaktorid 1 ja 2._NEWLINE_Ehitama on hakatud Leningradi II tuumaelektrijaama, kus rajatakse kahte VVER-t\xc3\xbc\xc3\xbcpi reaktorit ning arvestatakse v\xc3\xb5imalusega ehitada veel kaks t\xc3\xa4iendavat sama t\xc3\xbc\xc3\xbcpi reaktorit._NEWLINE_2012. aastast v\xc3\xa4hendati tuumajaama reaktorite v\xc3\xb5imsust turvakaalutlustel kuni 80%._NEWLINE_2018. aasta l\xc3\xb5pul suleti esimene reaktor. 2025. aastaks peaks plaanide j\xc3\xa4rgi suletama ka kolm \xc3\xbclej\xc3\xa4\xc3\xa4nut vanemat ehk RMBK-t\xc3\xbc\xc3\xbcpi reaktorit.'